ત્યારે ચેમ્બર પ્રમુખ માટે રૂપિયા 25 લાખથી વધુની ટોયટા ઇનોવા કારની ખરીદી કરવામાં આવી છે, કારની ખરીદી કરતી વખતે એવી દલીલ કરવામાં આવતી હતી કે ચેમ્બર પ્રમુખ કે ઉપપ્રમુખને વર્ષમાં 10થી વધુ વખત ઉદ્યોગોના પ્રશ્નોની રજૂઆત માટે ગાંધીનગર જવું પડતું હોય છે અને તેથી ચેમ્બર પ્રમુખ માટે કાર જરૂરી છે, જોકે આ દલીલ સામે ચેમ્બરના મેનેજીંગ કમિટીના સભ્ય નીતિન ભરૂચા તરફથી એવી દલીલ કરવામાં આવી છે કે ગાંધીનગર અગર ભાડે ઇનોવા કરીને જવામાં આવે તો રૂપિયા 6000 જેટલું ભાડું થાય છે અને વર્ષમાં 10 વર્ષ જવાનું થાય તો 75000થી વધુ રકમ ન થાય પરંતુ 25 લાખની ટોયટા ઇનોવા કાર પાછળ જ વર્ષમાં ડ્રાઈવર, ડીઝલ, મેઇન્ટેનન્સ, ઈન્શ્યૂરન્સ, ટોલ ટેક્સ સહીતનો ખર્ચ ગણવામાં આવે તો આઠ લાખ જેટલો થઈ જાય છે, જે તદ્દન ખોટો છે, માત્ર દેખાડો કરવા માટે ચેમ્બરના પ્રમુખ, ઉપપ્રમુખ, તત્કાલીન ઉપપ્રમુખ દ્વારા ઇનોવાનું ગતકડું કરવામાં આવ્યું છે.